
 6.10.2017
 BG
 Официален вестник на Европейския съюз
 L 258/22
 РЕГЛАМЕНТ ЗА ИЗПЪЛНЕНИЕ (ЕС) 2017/1794 НА КОМИСИЯТА
 от 5 октомври 2017 година
 за определяне на лихвените проценти за отчетната 2018 година на ЕФГЗ, които да се прилагат за изчисляване на разходите за финансиране на интервенционните мерки, обхващащи закупуване, съхранение и пласмент на запасите
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета (1), и по-специално член 20, параграфи 1 и 4 от него,
 след консултации с Комитета по земеделските фондове,
 като има предвид, че:
 (1)
 В член 3, параграф 1, буква а) от Делегиран регламент (ЕС) No 906/2014 на Комисията (2) се посочва, че разходите за финансиране, направени от държавите членки за набиране на средства за закупуване на продукти, се определят в съответствие с методите, посочени в приложение I към същия регламент.
 (2)
 В точка I.1 от приложение I към Делегиран регламент (ЕС) No 906/2014 се посочва, че въпросните разходи за финансиране се изчисляват въз основа на единен лихвен процент за Съюза, който се определя от Комисията в началото на всяка отчетна година. Този лихвен процент съответства на средната стойност на срочните лихвени проценти Euribor за 3 месеца и 12 месеца, регистрирани през шестмесечния референтен период, определян от Комисията, преди нотификацията от държавите членки, предвидена в точка I.2, първа алинея от същото приложение, с тегло съответно една трета и две трети.
 (3)
 За да се определят лихвените проценти, приложими за дадена отчетна година, в точка I.2, първа алинея от приложение I към Делегиран регламент (ЕС) No 906/2014 се предвижда, че държавите членки трябва да нотифицират Комисията по нейно искане за средния лихвен процент, реално платим от тях през референтния период, посочен в точка I.1 от същото приложение, не по-късно от крайния срок, посочен в искането.
 (4)
 Освен това съгласно точка I.2, втора алинея от приложение I към Делегиран регламент (ЕС) No 906/2014 при липсата на нотификация от държава членка във вида и срока, посочени в първа алинея от същата точка, следва да се смята, че платимият лихвен процент за тази държава членка е 0 %. Ако дадена държава членка декларира, че не е направила никакви лихвени разходи, тъй като през референтния период не е имала селскостопански продукти в публични складове, Комисията трябва да определи посочения лихвен процент в съответствие с трета алинея от същата точка.
 (5)
 Съгласно точка I.3 от приложение I към Делегиран регламент (ЕС) No 906/2014 лихвеният процент, определен въз основа на точка I.2 от посоченото приложение, се сравнява с единния лихвен процент, определен въз основа на точка I.1 от същото приложение. Приложимият за всяка държава лихвен процент трябва да е по-ниският от тези два лихвени процента. Отрицателните лихвени проценти обаче не могат да бъдат взети предвид за целите на възстановяването на разходите